

**Deliberatzione de sa Giunta Comunale**

**N° 44 de su 11.11.2019**

|  |
| --- |
| **OGETU : Art. 175 c. 4 T. Ù. 267/2000. Variatziones urgentes de cumpetèntzia e càscia a su Bilàntziu 2019** |

S’annu duamìgia deghennoe, sa die ùndighi de su mese de Santandria, in Monteleone, in sa sala de sas Adunàntzias, a sas **18:00**, s’est reunida sa Giunta Comunale.

Fatu s’apellu resurtant:

|  |  |  |
| --- | --- | --- |
| **MASALA ANTONELLO** | **SÌNDIGU** | **P** |
| **SOTGIA DANIELA** | **ASSESSORA** | **P** |
| **GONNELLA SILVIA** | **ASSESSORA** | **P** |
| **MANAI GIOVANNI BATTISTA** | **ASSESSORE** | **A** |

Presentes n. 4 totale ausentes n. 0

Partetzipat a sa setziada su SEGRETÀRIU COMUNALE Giovanni Fois, cun funtziones consultivas, referentes, de assistèntzia e verbalizatzione.

SU SìNDIGU MASALA ANTONELLO, in sa calidade sua de presidente, averiguadu su nùmeru legale de sos interbènnidos, decrarat aberta sa setziada e invitat sos cumbènnidos a deliberare subra de s’ogetu subra indicadu.

**SA GIUNTA COMUNALE**

**Torrada a cramare** sas Deliberatziones de Consìgiu Comunale n. 12 e n. 13 de su 29/03/2019, decraradas esecutàbiles a manera immediata, cun sas cales sunt istados aprovados a manera rispetiva su “DUP (Documentu Ùnicu de Programmatzione) semplificadu 2019/2021 e su “Bilàntziu de previsione 2019-2021” ex D.Lgs. n. 118/2011;

**Bidu** su D.Lgs. n. 118/2011 chi at comente ogetu « Dispositziones in matèria de armonizatzione de sos sistema contàbiles e de sos ischemas de bilàntziu de sas Regiones, de sos entes locales e de sos organismos issoro, in cunforma a sos artìculos 1 e 2 de sa Lege 5 de maju de su 2009, n. 42”, gasi comente integradu dae su D.Lgs n. 126/2014;

**Torradu a cramare** s’art. 175, comma 4, de su d.lgs. n. 267/2000 in su testu in vigore in base a su cale:

*“sas variatziones de bilàntziu podent èssere adotadas dae s’òrganu esecutivu in bia de urgèntzia, francu ratìfica, a pena de decadèntzia, dae parte de s’òrganu de consìgiu intro de sas sessanta dies sighentes e semper e cando intro de su 31 de nadale de s’annu in cursu si a tale data non siat iscadidu su tèrmine in antis naradu”;*

**Atesu** chi subra de rechesta de sos Responsàbiles vàrios de servìtziu si faghet netzessària sa modìfica de unos cantos istantziamentos de cumpetèntzia e càscia in parte siat de intrada chi de ispesa de su bilàntziu de previsione 2019, e in particulare pro cantu pertocat a su servìtziu de suportu a s’Ufìtziu Tributos e utèntzias vàrias;

**Cunsideradu** chi sas variatziones propostas leant su caràtere de urgèntzia segundu s’art. 175, D.Lgs. n. 267/2000, comma 4, acurtziende.si sa data prevìdida pro s’esecutzione de sos servìtzios interessados, e chi pro cussu podent èssere adotadas dae s’òrganu esecutivu, francu ratìfica, a pena de decadèntzia, dae parte de s’òrganu de su consìgiu in sas 60 dies sighentes;

**Reconnòschidu** su permanere de sos echilìbrios de bilàntziu a poi de sas variatziones propònnidas, in cunforma a s’art. 193, comma primu, de su Decretu Legislativu 18 de austu de su 2000, n. 267;

**Bidos** sos prospetos de sas variatziones de bilàntziu 2019 cunsighentes allegadas a sa presente pro nde fàghere parte integrante e sustantziale e de nde àere verificadu sa regularidade;

**Reconnòschida** sa netzessidade de providire in mèritu;

**Dadu atu** chi su parre de s’Organu de Revisione at a èssere dadu intro de sos tèrmines de ratìfica de s’atu presente in Consìgiu Comunale;

**Leadu atu** de sos parres formulados subra de sa proposta de deliberatzione in ogetu in cunforma e pro sos efetos de s’art. 49 de su T.U. subra de s’ordinamentu de sos entes locales aprovadu cun D.Lgs. 18 de austu de su 2000, n. 267;

**Bidu** s’Istatutu de s’Ente;

**Bidu** su Regulamentu de Contabilidade vigente;

**Bidu** su D.Lgs. n. 267 de su 18.08.2000 e in particulare s’art. 175;

Cun votatzione favorèvole de acordu de sos presentes,

**DELÌBERAT**

1. de aprovare sa variatzione a su bilàntziu de previsione pluriennale 2019-2021 annu 2019 comente mègius descrita in su prospetu “A” allegadu a sa presente pro nde fàghere parte integrante e sustantziale;
2. de sutapònnere su provedimentu presente a ratìfica de su Consìgiu Comunale in sa setziada ùtile imbeniente, segundu su dispostu de s’artìculu 175 c. 4 de su D.Lgs. 267/2000;
3. de dispònnere chi còpia de sa deliberatzione presente siat comunicada a sos sìngulos Responsàbiles de Servìtziu interessados dae su provedimentu presente, dende atu chi sa comunicatzione at balore de afidamentu formale de totu sas funtziones e còmpitos cunsighentes indicados in sa deliberatzione presente e/o prevìdidas dae sa lege;

Cun votatzione favorèvole separada e de acordu de sos presentes,

delìberat, in prus

s’esecutabilidade immediata de su provedimentu presente in cunforma a s’art. 134 comma 4 de su d.lgs. n. 267/2000 e mm.ii.ii.

IN ÒRDINE A SA REGULARIDADE TÈCNICA si esprimit parre Favorèvole

Su Responsàbile De Servìtziu

F.du Antonello Masala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_IN ÒRDINE A SA REGULARIDADE CONTÀBILE si esprimit parre Favorèvole

Su Responsàbile Servìtzios Finantziàrios

F.du Antonello Masala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SU PRESIDENTE SU SEGRETÀRIU COMUNALE

F.du Antonello Masala F.du Giovanni Fois

Tzertìfico chi còpia cunforme de su verbale presente benit publicada dae su 06/08/019 pro 15 die s a fila in su situ istitutzionale de custu Comune cun progressivu de publicatzione n. 438, atzessìbile a su pùblicu (Art. 124 de su T.U.E.EL. e art. 32, comma 1, de sa lege 18 de làmpadas de su 2009, n. 69).

SU

F.du Rosanna Baldinu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sa deliberatzione presente est divènnida esecutiva:

□Pro decraratzione de esecutabilidade immediata (Art. 134, comma 4, de su T.U.E.L.).

X Pro decursu de sas deghe dies dae sa publicatzione (Art. 134, comma 3, de su T.U.E.L.).

Monteleone, 15.11.2019 Su Responsàbile de sa Publicatzione

F.du

Tradutzione de s’operadora de s’isportellu linguìsticu de Monteleone

Maria Leonarda Correddu